Jeju (wilayah)

Wilayah Jeju atau Jeju-do adalah satu-satunya wilayah pemerintahan sendiri khas di negara Korea Selatan. Wilayah ini terletak di Pulau Jeju iaitu di selatan wilayah Jeolla Selatan. Ibu kotanya ialah Bandaraya Jeju. Wilayah ini dahulunya adalah sebahagian daripada wilayah Jeolla Selatan sebelum ia berpisah pada tahun 1946.

Dialek yang digunakan di wilayah ini ialah loghat Jeju. Dialek ini sangat berbeza dengan dialek di bahagian tanah besar Korea dan ia sangat menyerupai bahasa Jepun. Ini disebabkan oleh hubungan kebudayaan dan sejarah yang sangat erat dengan Jepun pada masa dahulu.

Pembahagian pentadbiran 
Sehingga tahun 2005, Wilayah Jeju terbahagi kepada dua buah bandar raya (시, si) iaitu Jeju dan Seogwipo serta dua buah kaunti (군, gun) iaitu Bukjeju (Utara Jeju) dan Namjeju (Selatan Jeju). Dua bandar raya tersebut dibahagikan lagi kepada 31 buah kejiranan (dong) dan 2 kaunti itu pula dibahagi kepada 7 buah pekan (읍, eup) dan 5 daerah (myeon). Pekan dan daerah tadi dibahagi lagi kepada 551 buah kampung (ri).

Pada tahun 2005, dua buah kaunti dalam wilayah ini iaitu Bukjeju dan Namjeju telah dicantumkan kepada bandaraya Jeju dan Seogwipo masing-masing hasil daripada pungutan suara terhadap penduduk Jeju.

Geografi 
Pulau Jeju adalah pulau bergunung berapi dimana terletaknya Gunung Hallasan, gunung berapi setinggi 1 950 meter dari aras laut.

Iklim

Rujukan

Pautan luar 

     Laman rasmi 
  Direktori mengenai Jeju 
  Halaman Galbijim tentang Jeju